Պատվական Խաչատրյան

Պատվական Գորգիի Խաչատրյան (), հայ բանաստեղծ, թարգմանիչ։ Մանկավարժական գիտությունների թեկնածու։ Հայաստանի գրողների միության անդամ (1970): ՀԽՍՀ վաստակավոր ուսուցիչ։ ԽՄԿԿ անդամ 1949 թվականից։

Կենսագրություն 
Պատվական Խաչատրյանը ծնվել է Հայաստանի Ներքին Քարվանսարա գյուղում (այժմ՝ Հայաստանի Հրազդան քաղաք)։ Մասնակցել է Երկրորդ համաշխարհային պատերազմին։ 1950 թվականին ավարտել է Երևանի հեռակա մանկավարժական ինստիտուտի բանասիրական ֆակուլտետը։ 1970 թվականին «Աշակերտների ինքնուրույնության և ստեղծագործական կարողությունների զարգացումը որպես հայ գրականության ուսուցման արդյունավետության բարձրացման միջոց 8-10-րդ դասարաններում» թեմայով դիսերտացիա է պաշտպանել և ստացել մանկավարժական գիտությունների թեկնածուի աստիճան։ 1963-1966 թվականներին բաժնի վարիչ էր «Սովետական մանկավարժ» ամսագրում։ 1966-1967 թվականներին աշխատել է «Խորհրդային գրող», «Հայոց լեզուն և գրականությունը դպրոցում» ամսագրերում։ 1974 թվականին արժանացել է Հրատպետկոմի լավագույն մանկական գրքի մրցանակին։ 1977 թվականից դասավանդել է Երևանի Խաչատուր Աբովյանի անվան պետական մանկավարժական ինստիտուտում։ 1970 թվականին ստացել է մանկավարժական գիտությունների թեկնածուի գիտական աստիճան։

Մահացել է Երևանում։

Ստեղծագործություններ 
Գրել է հիմնականում մանուկների համար։ Կատարել է նաև թարգմանչական աշխատանք։ Նրա գործերը թարգմանվել են ռուսերեն, մոլդովերեն, ղազախերեն և այլ լեզուներով։

Բանաստեղծական ժողովածուներ 

 Ծիծեռնակ, Ե., Հայպետհրատ, 1957, 32 էջ։
 Կարմիր կակաչներ, Ե., Հայպետհրատ, 1959, 38 էջ։
 Հրաշալի ճանապարհը, Ե., Հայպետհրատ, 1960, 16 էջ։
 Երեք ոտանի աղվեսը, Ե., Հայպետհրատ, 1961, 48 էջ։
Սարի ծաղիկ, Ե., Հայպետհրատ, 1963, 24 էջ։
Աղբյուր, Ե., «Հայաստան», 1966, 44 էջ։
Երախտամոռ քոթոթը, Ե., «Հայաստան», 1967, 32 էջ։
Կախարդ Նունեն, Ե., «Հայաստան», 1969, 172 էջ։
 «Աղբյուր» (1970 թ., ռուսերեն)
Եթե կախարդ դառնայի, Ե., «Հայաստան», 1971, 105 էջ։
Իմ օրերի հեքիաթը, Ե., «Հայաստան», 1974, 139 էջ։
Արև լինեմ, Ե., «Սովետական գրող, 1977, 248 էջ։
Կրակներ, Ե., «Սովետական գրող», 1980։
Գլուխ է կորել, (բանաստեղծություններ), Ե., «Սովետական գրող», 1980, 83 էջ։
Հայոց լեզվի և գրականության ուսուցման հարցեր, Ե., «Լույս», 1980, 166 էջ։
 «Ասք Մաշտոցի մասին», 1982։
 «Իմ աստղերը», 1984։
«Բարի արև»։ Բանաստեղծություններ, 1988, 146 էջ։
 «Փոքրիկ Դավիթը», 1993։
«Հրաշք»։ Բանաստեղծություններ, 2004, 95 էջ։
 «Սուրբ Մաշտոց», 2004, 99 էջ։

Թարգմանություններ (ռուսերենից) 
 Միխալկով Ս., Քեռի Ստյոպան միլիցիոներ, Երևան, «Հայաստան», 1966, 35 էջ։
 Ս. Վորոնին, Ծղրիդի գաղտնիքը, «Սովետական գրող», 1979, 40 էջ։

Աշխատություններ 
 «Ինքնուրույնության և ստեղծագործական կարողությունների զարգացումը գրականության ուսուցման ընթացքում» (1974)
 «Հայոց լեզվի և գրականության ուսուցման հարցեր» (1980)
Հայոց լեզվի տարրական դասընթացի ուսուցման որոշ հարցեր (2002 - 56 էջ)
Հայոց լեզվի տարրական դասընթացի ուսուցման մեթոդիկա, Զանգակ-97, 2004 - 184 էջ։

Պարգևներ 
 ՀԽՍՀ վաստակավոր ուսուցիչ, 1970 թ. 
 Հայաստանի գրողների միության Ստեփան Զորյանի անվան մրցանակ, 1987 թ.

Ծանոթագրություններ 

Հայ բանաստեղծներ
Հայ թարգմանիչներ
ՀՊՄՀ շրջանավարտներ
Հայաստանի գրողների միության անդամներ
ԽՄԿԿ անդամներ
Մանկավարժական գիտությունների թեկնածուներ
ՀԽՍՀ վաստակավոր ուսուցիչներ
Երկրորդ համաշխարհային պատերազմի մասնակիցներ